গোয়া কাণ্ডে থাইল্যান্ডে গ্রেফতার লুথরা ব্রাদার্স!

ওয়েবডেস্ক-গোয়া নাইটক্লাব (Goa Night Club) কাণ্ডে অবশেষে গ্রেফতার লুথরা ভাই (Luthra Brothers)। ঘটনার চারদিনের মাথায় নাইট ক্লাবের দুই মালিক গৌরব (Gourav)  ও সৌরভ লুথরা (Sourav) গ্রেফতার করা হয়েছে থাইল্যান্ডে (Thailand)। শনিবার গোয়ার নাইট ক্লাবে ভয়াবহ অগ্নিকাণ্ডের ঘটনা ঘটে। তদন্তচলাকালীন দুই ভাই থাইল্যান্ডে পালিয়ে যান। তাদের আইনজীবীর কথায় তার মক্কেলদের আগে থেকেই থাইল্যান্ডে যাওয়ার পরিকল্পনা ছিল। অবশেষে সব জল্পনার অবসান গ্রেফতার করা হল গৌরব ও সৌরভ লুথরাকে। এবারে তাদের দুইভাই তথা নাইটক্লাবের এই দুই মালিককে বিচারের মুখোমুখি বসানো হবে। এর জন্য তদন্তের অংশ  হিসেবে ভারত তাদের প্রত্যর্পণের প্রক্রিয়া শুরু করেছে।

আরও পড়ুন-  গোয়া নাইট ক্লাব কাণ্ডে লুথরা ভাইদের পাসপোর্ট বাতিল

উত্তর গোয়ার আরপোরায় বাগা সুমদ্র সৈকতের কাছের নাইট ক্লাবটিতে শনিবার আগুন লাগে। আগুনে পুড়ে মৃত্যু হয় ২৫ জনের। তদন্তে এই দুর্ঘটনার পিছনে একাধিক অনিয়মের কথা উঠে আসে।

প্রাথমিক তদন্তে উঠে এসেছে বেশ কিছু তথ্য। জানা গেছে,  বিমানের রেকর্ড থেকে জানা গেছে যে, জরুরি উদ্ধারকারীরা যখন আগুনের সাথে লড়াই করে উদ্ধারকাজ চালাচ্ছিলেন, তখনই লুথরা তাদের বিমানের টিকিট বুক করেছিল।

উত্তর গোয়ার আরপোরা গ্রামে অবস্থিত তাদের নাইটক্লাব ‘বার্চ বাই রোমিও লেন’-এ ভয়াবহ অগ্নিকাণ্ডের কয়েক ঘণ্টা পর রেস্তোরাঁ মালিকরা থাইল্যান্ডের ফুকেটে পালিয়ে যান। তাদের দোকানের মালিকানা রোমিও লেন। এই চেইনের দোকানের মালিকানা ২২টি শহর এবং চারটি দেশে অবস্থিত। শনিবার রাতে গোয়ার একটি নাইটক্লাবে আগুন লাগার ঘটনায় পঁচিশজন নিহত এবং ছয়জন আহত হয়েছেন। সেই সন্ধ্যায় ক্লাবটিতে একটি সঙ্গীতানুষ্ঠানের আয়োজন চলছিল, সেই সময় প্রায় ১০০ জন লোক ছিল, যাদের বেশিরভাগই পর্যটক।

দেখুন আরও খবর-